MIRJANA DRAGIČEVIĆ, žena koja tvrdi da joj se već 39 godina Gospa ukazuje svaki mjesec, obavijestila je javnost da više neće primati poruke Majke Božje i neće imati javna ukazanja u Međugorju. Međugorska "vidjelica" do sada je drugog u mjesecu okupljala vjernike u Međugorju kojima je tvrdila da vidi Gospu, a zatim je Gospinu navodnu poruku objavljivala svakog 25. u mjesecu.

Međutim, tomu je došao kraj i Gospa u Međugorje više neće dolaziti na redovnoj bazi te neće biti okupljanja vjernika.

Portali koji se bave Međugorjem prenose da je Mirjana dobila posljednju Gospinu poruku te da će joj se od sada Majka Božja ukazivati samo na njezin rođendan, koji je 18. ožujka, i to u intimnosti njezinog doma.

Mirjana je do sada tvrdila da joj se Gospa ukazivala svakog dana do 1987. godine, kada joj je rekla da će je posjećivati samo na njezin rođendan. Nije poznato kada se predomislila i počela dolaziti svakog drugog u mjesecu.

Tekst se nastavlja ispod oglasa

Mnogi vjernici su razočarani i pitaju se zašto je Gospa dolaske otkazala baš u vrijeme pandemije koronavirusa.